UPDATE: 17:05 Un grup, format din cinci persoane au fost invitate la discuții în biroul procurorului raionului Ialoveni.

Zeci de protestatari continuă să scandeze în fața Procuraturii raionale, fiind nemulțumiți de activitatea poliției și a reprezentanților procuraturii.

UPDATE: 15:15 Locuitorii satului Costești se îndreaptă în aceste clipe spre Procuratura din Ialoveni.

La protest s-au adunat zeci de oameni.

UPDATE: 14:09 Mai mulți locuitori ai satului Costești, din Ialoveni au ieșit la protest la sediul Inspectoratului de Poliție Ialoveni. Aceștia cer să fie făcută dreptate în cazul omorului lui Dumitru Jomir.

Oamenii scandează: „Rușine”, „Vrem dreptate”. Aceștia au venit cu pancarte pe care au scris; „#Dreptate pentru Dumitru”. „Marin Morandici, închiși”.

Printre protestatari sunt și deputații Liviu Vovc și Petru Frunză.

În fața protestatarilor au ieșit oamenii legii.

„Se verifică postări care au fost plasate pe rețelele de socializare, referitor la unor replici precum că cazul ar putea fi mușamalizat. Se va verifica mesajele care au fost expediate în adresa polițiștilor. Tânărul de 21 de ani bănuit, care a fost reținut pentru 30 de zile, anterior a fost vizat în șase cauze penale. Era în vizorul politiei”.

Bătaia, în urma căreia Dumitru a ajuns la spital, în stare extrem de gravă, a avut loc în noaptea de Anul Nou. Scenele șocante au fost surprinse și de camerele de supraveghere din preajmă. Băiatul, în vârstă de 20 de ani, era bătut cu picioarele, în special în regiunea capului. El a murit câteva zile mai târziu, la spital. Doi suspecți au fost identificați, deși rudele spun că a fost și al treilea. Un tânăr de 21 de ani a fost plasat în arest pentru 30 de zile. La o săptămână și un minor de 16 ani, a fost arestat.